Den Nord-Cimbriske Tilskuer, 1848-05-02
Fra Brussel skrives under 23de April: Ministeriet havde foreslaaet store Forholdsregler, baade med Hensyn til Landets Forsvarstand og til Opretholdelsen af den offentlige Credit, og Kamret, dertil bevilget et Udgifts-Overslag paa 37 Mill. Fr., men reducerede Cabinettets Pengefordringer til 24 Mill. der i Form af et Laan paa Basis 1) af Grundskatten for det løbende Aar, 2) dette Aars Personalskat, 3) Hypothekerne, 4) Statsembedsmændenes Pensioner og Gager forholdsmæssig hæves af Befolkningen Ministerne have erklæret at de paa Grund af de utilstrækkelige tilstaaede Midler ville blive nødte til at foreslaae næste Kammer videre Forholdsregler, hvorfra dog Forhøielsen af Ministernes Gager undtages. Jo meere man læser, jo meere maae man blive foruroliget over den overhaandtagende urolige og demokratiske Aand i Tyskland, Faren synes at udgaa fra dette republikanske Parti, hvor af den største Deel er indvandret fra Frankrig, Baden er især udsat for hele Bander, og i Spidsen for disse Revolutionaire staaer en Hecker og en Struve; efter Mannheimer Tidende hedder det, at Hecker stod i Candern med en 8000 Mand, og Struve med 1600 Mand i Lorrach; mellem de badenske Tropper og Jnsurgenterne skal det allerede være kommen til Fægtning, nyfranske Hjelpetropper vare indrykkede for at assistere den badenske Regjering. De tydske Arbeidere fra Schweitz trække ogsaa ind, og ville forene sig med de Andre, kort sagt de republikanske Bevægelser i Tyskland opvække den høieste Opmærksomhed overalt. J flere Stater er Stemningen paa sine Steder høist foruroligende. J Wien er Tingenes Stabilitet endnu ikke større end at man ved ethvert Gadeopløb frygter for en Revolution, og i de østerrigske Provindser lyde Efterretningerne heller ikke beroligende, i Pesth har man forjaget Magistraten, og i Mahren har man plantet de gamle østerrigske Faner ved Siden af de Tyske. J Triest bliver Castellet sat i Forsvars Tilstand, da det hedder at man frygter et Angreb af en sardinisk Flaade, i Lombardiet føre de østerrigske Tropper Krigen med afvexlende Held; det heed at en Overeenskomst skal være afsluttet mellem den provisoriske Regjering i Mailand og Østerrigerne. J det under Preussen hørende Storhertugdømme Posen, er det jo kommen til flere Fægtninger mellem de polske Jnsurgentere og de preussiske Tropper, og Stemningen der mellem Polakkerne og de Tydske er saa slet, at man frygter for en siciliansk Vesper til Paaske; i selve Berlin hører endnu Folkeopløb og demokratiske Forsamlinger til Dagens Orden. Fra Kassel skrives, at Fyrsten af Waldecks tilgrændsende Residentsstad Arolsen have 8000 Bønder draget larmende gjennem Staden, og have ødelagt Kammerpræsidentens og Fleres Bopæle, Eierne kunne med Nød og Neppe redde Livet. Braunfeldt blev beleiret af Bønderne, der havde tilladt sig Plyndringer og maatte fordrives af de Militaire. J Hildesheim i det Hannoverske skulle Urolighederne der, som dog nu ere dæmpede, have været af en gruelig Natur, den 75, Aar gamle Cancelliedirecteur blev trods sin Podagra slæbt ned af Tropperne i Fængsel, og Landdrosten blev bunden, og tilligemed flere Authoriteter mishandlet med Sabelhug og Kelbestød; alt dette havde en Bankeroteur ved Navn Weinhagen, der skyldte over6207) Rbd. foranlediget, at han paa denne Maade tænkte at blive fri for sin Gjæld.